钦定古今图书集成/明伦汇编/氏族典/第492卷 > 《凌迪知万姓统谱》 > 盛以弘
## 钦定古今图书集成/明伦汇编/氏族典/第492卷 > 《凌迪知万姓统谱》 > 盛以弘

按《陕西通志》，“以弘字子宽，讷子。万历中进士，选庶常，
历官国子监祭酒。光庙践祚，起吏部侍郎。熹庙登极，
充日讲官，晋礼部尚书。归里，忧郁而卒。弘性孝，有休
休之度，尢严取与，一介不苟。两世宗伯。卒之日，家无
长物，几不能具棺敛，人咸称之。著《紫气亭集》十二卷、
《凤毛馆帖》四卷。”